laion/Wikipedia-Exotic huggingface dataset:
উলফাত হুসাইন ফরিয়াদ

উলফাত হুসাইন ফরিয়াদ ছিলেন উনবিংশ শতাব্দীর একজন ভারতীয় কবি। তিনি প্রধানত ফার্সি ও উর্দু ভাষায় কবিতা লিখতেন। বাংলার নবাব পরিবারের সাথেও তার সুসম্পর্ক ছিল। উলফাত ১৮০৪ সালে তৎকালীন আজীমাবাদে (বর্তমান ভারতের পাটনা) জন্ম গ্রহণ করেন। তখন তার নাম রাখা হয় উলফাত হুসাইন। ১৮৪৫ সালে উলফাত মুর্শিদাবাদে গমন করেন। সেখানে তিনি নবাব পরিবারের গৃহ-শিক্ষক হিসেবে নিয়োগ পান। এ সময় তিনি নবাবের সুদৃষ্টি লাভ করেন। ফলে, ১৮৪৯ সালে নবাব উলফাতকে তার প্রতিনিধি করে কলকাতায় প্রেরণ করেন। ১৮৭৪ সাল পর্যন্ত তিনি সেখানে নওয়াব নাযিমের প্রতিনিধি হিসেবে অবস্থান করেন। উলফাত মূলত উর্দু ও ফারসি ভাষায় ফরিয়াদ ছদ্মনামে কবিতা লিখতেন। কলকাতায় থাকাকালীন ১৮৭৬ সালে তার বিখ্যাত গ্রন্থ মসনভি-ই দাবিস্তানে আখলাক মুহাম্মদী প্রেস থেকে প্রকাশ করা হয়। এছাড়া, তার অন্যান্য বইগুলোর মধ্যে উল্লেখযোগ্য হল: দীউয়ানে উর্দু, দীউয়ানে ফার্সি, মসনভি-ই তিলসমে উলফাত, মসনভি-এ রাওযাতুল মাআনি, মসনভি-ই-গাঞ্জিনায়ে ইশক ইত্যাদি। কবিতা লেখার পাশাপাশি উলফাত কিছুদিন সাংবাদিক হিসেবেও কাজ করেছেন। এ সময় তিনি আইনায়ে গীতিনুমা সহ বেশ কিছু ফার্সি পত্রিকা প্রকাশ করেন। কলকাতায় তিনি কবি হিসেবে বেশ খ্যাতি অর্জন করেছিলেন। এমনকি, মাওলানা ওবায়দুল্লাহ আল ওবায়দী সোহরাওয়ার্দী, মাওলানা আবদুর রউফ ওহীদ, খানবাহাদুর আবদুল লতিফ, নওয়াব আমির আলী প্রমুখ গুণী ব্যক্তিরাও তাঁর শিষ্যত্ব গ্রহণ করেছিলেন। উলফাত ১৮৮১ সালে ৭৭ বছর বয়সে মৃত্যু বরণ করেন। তাঁর মৃত্যুর প্রায় ৪৫ বছর পর শাদ আজীমাবাদী তাঁর জীবনীগ্রন্থ রচনা করেন। হায়াতে ফরিয়াদ নামক এই বইটি ১৯২৬ সালে প্রকাশিত হয়। আবু মূসা মোঃ আরিফ বিল্লাহ। "ফরিয়াদ, উলফাত হুসাইন - বাংলাপিডিয়া"। bn.banglapedia.org। সংগ্রহের তারিখ ২০২০-০৪-২৫। [স্থায়ীভাবে অকার্যকর সংযোগ] "দাবিস্তানে আখলাক"। www.rekhta.org। ২৫ এপ্রিল ২০২০। [স্থায়ীভাবে অকার্যকর সংযোগ] বাংলাপিডিয়ায় উলফাত হুসাইন ফরিয়াদ উলফাতের লেখা দাবিস্তানে আখলাক বইয়ের ই-বুক তাসীর-ই-উলফাত বইয়ের ই-বুক
পরী বিবি

পরী বিবি ছিলেন সুবাহ বাংলার মুঘল সুবাহদার শায়েস্তা খানের কন্যা এবং সম্রাট আওরঙ্গজেবের পুত্র ও ভবিষ্যত মুঘল সম্রাট মুহাম্মদ আজম শাহ-এর স্ত্রী। এছাড়াও তিনি মুঘল সম্রাট জাহাঙ্গীরের প্রধান স্ত্রী সম্রাজ্ঞী নূর জাহানের নাতনী। শায়েস্তা খানের কন্যা পরী বিবির আসল নাম ছিল ইরান দুখত রহমত বানু। তবে পরী বিবি নামটিই অধিক প্রচলিত। তিনি শায়েস্তা খানের কন্যা কিনা তা নিয়ে কিছু ঐতিহাসিকদের মধ্যে দ্বিমত থাকলেও তিনি যে শায়েস্তা খানের কন্যা তা স্বয়ং শায়েস্তা খানের নিজের ওসিয়তনামা থেকেই প্রমাণিত হয়। ওসিয়তনামাটি গণপ্রজাতন্ত্রী বাংলাদেশ সরকারের কাটরা ওয়াকফ পরিদপ্তরে এখনো সংরক্ষিত আছে। ১৬৬৮ সালের ৩ মে শাহজাদা মুহাম্মদ আজম শাহ-এর সঙ্গে পরী বিবির বিবাহ অনুষ্ঠিত হয়। তাদের বিয়েতে দেনমোহর নির্ধারণ করা হয়েছিল এক লক্ষ আশি হাজার টাকা। ১৬৮৪ সালে লালবাগ কেল্লার অভ্যন্তুরে তার অকাল মৃত্যু ঘটে। ১৬৭৮ সালে সুবাহ বাংলার তৎকালীন সুবাহদার শাহজাদা মুহাম্মদ আজম লালবাগ কেল্লার নির্মান শুরু করেন। তিনি বাংলার সুবাহদার (গভর্নর) হিসেবে মোট ১৫ মাস ঢাকায় ছিলেন। কিন্তু লালবাগ কেল্লার নির্মাণ কাজ সমাপ্ত হওয়ার আগেই তার পিতা মুঘল সম্রাট আওরঙ্গজেব মারাঠা বিদ্রোহ দমনের জন্য তাকে দিল্লিতে ফিরে আসার নির্দেশ দেন। এসময়ের মধ্যে একটি দরবার হল ও একটি মসজিদ নির্মিত হয়। তারপর ১৬৮০ সালে পরী বিবির বাবা শায়েস্তা খান পুনরায় বাংলার সুবাদার নিযুক্ত হন। তিনি পুনরায় দুর্গের নির্মাণকাজ শুরু করেন। কিন্তু ১৬৮৪ সালে কেল্লার ভেতর শায়েস্তা খানের কন্যা ইরান দুখত রহমত বানুর (পরী বিবি) মৃত্যুর ফলে শায়েস্তা খান দুর্গটিকে অপয়া মনে করে ১৬৮৪ সালে এর নির্মাণকাজ বন্ধ করে দেন। তিনি দুর্গের অভ্যন্তরে পরীবিবির সমাধি উপর একটি সুদৃশ্য সমাধি সৌধ তৈরি করেন। যা পরিবিবির মাজার হিসেবে পরিচিত। লালবাগের কেল্লার অভ্যন্তরে তিনটি স্থাপনা রয়েছে সেগুলো হলো– মসজিদ, পরী বিবির সমাধি ও দেওয়ান-ই-আম। এগুলোর মধ্যে সবচেয়ে আকর্ষণীয় হল পরীবিবির মাজার। মূলত লালবাগ কেল্লার বিভিন্ন ছবিতে পরীবিবির মাজার ভবনটিই দেখানো হয়। পরিবিবির মাজার ভবনটি বর্গাকার চতুষ্কোণ। ভবনের একদম মাঝের বর্গাকার কক্ষটিতে রয়েছে পরীবিবির কবর। এই কক্ষটিও ঘিরে আরও আটটি ঘর রয়েছে। ভবনের চার কোনায় রয়েছে চারটি ছোট মিনার এবং ছাদের কেন্দ্রভাগে রয়েছে অষ্টকোণ আকৃতির গম্বুজ। গম্বুজটি পূর্বে সোনার পাত দিয়ে মোড়ানো ছিল। বর্তমানে তা পিতল দিয়ে আচ্ছাদিত। ভবনটির কেন্দ্রীয় কক্ষ এবং এর চারপাশের চারটি কক্ষে সাদা মার্বেল পাথর দিয়ে আচ্ছাদিত। কিন্তু ভবনের কোন চারটি কক্ষ সাধারণ প্লাস্টার করা। ভবনটির চারপাশে চারটি ঝরনা ছিল কিন্তু বর্তমানে দক্ষিণ দিকের ঝরনাটি বন্ধ করে দেওয়া হয়েছে। "Legends of Lalbagh"। The Daily Star (ইংরেজি ভাষায়)। ১২ জুন ২০১৫। সংগ্রহের তারিখ ১১ নভেম্বর ২০১৭।  Rahman, Syedur (২০১০)। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 87। আইএসবিএন 9780810874534।  আবদুল মমিন চৌধুরী, এ.কে.এম ইয়াকুব হোসাইন। "বিবি পরী"। bn.banglapedia.org। বাংলাপিডিয়া। সংগ্রহের তারিখ ২০২০-০৪-২২।  Sayid Aulad Hasan (১৯০৩)। Extracts from the Notes on the Antiquities of Dacca। Published by the author। পৃষ্ঠা 5।
সৈয়দপুর সরকারি মহাবিদ্যালয়

সৈয়দপুর সরকারি মহাবিদ্যালয় (যা সৈয়দপুর সরকারি কলেজ বা সৈয়দপুর কলেজ নামেও পরিচিত) বাংলাদেশের নীলফামারী জেলার সৈয়দপুরে অবস্থিত একটি কলেজ। এটি জাতীয় বিশ্ববিদ্যালয় এবং দিনাজপুর শিক্ষা বোর্ডের অধিভুক্ত একটি অনার্স-লেভেলের ডিগ্রি কলেজ। কলেজটি সৈয়দপুর শহর ও নীলফামারী জেলার প্রথম কলেজ, যা ১৯৫৩ সালে প্রতিষ্ঠিত হয়। পূর্ব পাকিস্তান আমলে কলেজটির নাম ছিল "কায়েদে আজম কলেজ"। কলেজটির একটি বিশাল ক্যাম্পাস রয়েছে এবং এখানে একটি শহীদ মিনার রয়েছে যা সৈয়দপুর শহরের কেন্দ্রীয় শহীদ মিনার হিসেবেও ব্যবহৃত হয়। ২০১৮ সালে সরকারিকরণ করে সৈয়দপুর মহাবিদ্যালয়কে "সৈয়দপুর সরকারি মহাবিদ্যালয়" হিসাবে নামকরণ করা হয়। উচ্চ মাধ্যমিক স্তর (এইচএসসি) চার বছরের অনার্স কোর্স ডিগ্রি পাস কোর্স   এইচএসসি    ডিগ্রি পাস কোর্স    চার বছরের অনার্স কোর্স "List of Degree (Honors) Level College" (XLS)। শিক্ষা মন্ত্রণালয়। সংগ্রহের তারিখ ২ জানুয়ারি ২০১৬।  "জাতীয়করণের তালিকায় সৈয়দপুর কলেজ"। archive1.ittefaq.com.bd। সংগ্রহের তারিখ ২৫ এপ্রিল ২০২০। [স্থায়ীভাবে অকার্যকর সংযোগ] "উন্নয়নের ধারা অব্যাহত রাখতে আ.লীগকে আবার ক্ষমতায় আনতে হবে: সংস্কৃতিমন্ত্রী"। বাংলা ট্রিবিউন। ২৪ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।
লখিমী

লখিমী (ইংরেজি: Lakhimi) ১৯৫৬তে মুক্তি লাভ করা একটি অসমীয়া ছায়াছবি। প্রযোজনা লখিমী প্রোডাকশনের। কাহিনী, চিত্রনাট্য এবং পরিচালনা ভবেন দাস-এর। ছবির পরিচালক ভবেন দাস কামরূপ জেলার রামপুর গাঁওয়ের সন্তান ছিলেন। তিনি অনেকগুলি অসমীয়া, বাংলা ছবির সাথে জড়িত ছিলেন। 'কানামাছি' নামে বাংলা ছবি একটি পরিচালনা করে তিনি বিশেষ খ্যাতি অর্জন করেছিলেন। মধু মাস্টারের আদরের বৌমা লখিমীকে কেন্দ্র করে গ্রাম্য সহজ-সরল জীবনের হাসি-কান্নার অপরূপ ছবি ছায়াছবিটির মধ্য দিয়ে ফুটিয়ে তুলতে চেষ্টা করা হয়েছে। বিয়ের পরে স্বামীহারা হওয়া লখিমী দেওর মাতৃহীন ভবনাথ এবং শ্বশুর মধু মাস্টারকে অন্তরের সাথে পরিচর্যা করতেন। সেইজন্যই লখিমীর প্রতি ঈর্ষাতুর হয়ে পড়ে মধু মাস্টারের দ্বিতীয় পক্ষের স্ত্রী, অর্থাৎ লখিমীর মাসীশাহু। মাসীশাহু চক্রান্ত করে লখিমীর সাথে ভবনাথের অবৈধ সম্পর্ক আছে বলে রটনা করে। ঘটনা এতদূর গড়ায় যে তিনি মায়ের বাড়ি চলে আসতে বাধ্য হন। ভবনাথ পরদিনই বৌদিক ফিরিয়ে আনতে যায়। কিন্তু তিনি ফিরে আসেন না। অন্যদিকে ভবনাথের ছোটবেলার সাথী বকুলীও মাসীশাহুর চক্রান্তে ভবনাথের থেকে দূরে চলে যায়। লখিমীও মায়ের ঘরে থাকতে পারল না। অবশেষে মাসীশাহুর ভুলের অনুশোচনা হল এবং বৌমাকে সাদরে ঘরে ফেরালেন। ভবনাথও মাতৃসম বৌদিকে পুনরায় ফিরিয়ে আনল। প্রবীন ফুকন (মধু মাস্টার) বিমলা বরুয়া (লখিমী) জ্ঞানদা কাকতি পূর্ণিমা বরুয়া ডাঃ তারিণীমোহন বরুয়া কল্পনা বরুয়া (শিশু শিল্পী) দুর্গেশ্বর বরঠাকুর, হীরেণ চৌধুরী, রাণু ডেকা, বিমল নাথ, তরুণ নাথ লখিমীর সঙ্গীত পরিচালনা করেছেন ব্রজেন বরুয়া। গান লিখেছেন কেশব মহন্তইল। অরুণলোচন দাস (২০১৩)। ১০০ অসমীয়া চলচ্চিত্রের কাহিনী এবং গান (পৃঃ ৫৮)। শশী শিশু প্রকাশন, গুয়াহাটি।  মঞ্চলেখা, পৃষ্ঠা ৩১৪, অতুলচন্দ্র হাজারিকা, লয়ার্স বুক স্টল, গুয়াহাটি, ১৯৬৭।  বাবুল দাস (১৯৮৫)। অসমীয়া ছায়াছবির গানের সংকলন (পৃঃ ৫৭)। বাণী মন্দির, ডিব্রুগড়।
ভিমেশ্বর শিব ধাম

ভিমেশ্বর দ্বাদশ জ্যোতিলিঙ্গ শিব ধাম (ইংরাজী: Bhimeswar Dwadas Jyotirlinga Dham) হচ্ছে গুয়াহাটি-এর পামহীর কাছের ডাকিনী পাহাড় বা ডাইনি পাহাড়ে (ডাইনী বাম) অবস্থিত একটি জ্যোতিলিঙ্গ ধাম। এই ধাম দীপর বিল-এর সামনের পার্বত্য অঞ্চলে অবস্থিত। পৌরাণিক আখ্যান মতে এখানে ভগবান মহাদেব ভিমাসুর নামের দৈত্যকে নিধন করতে অবতার ধারণ করেছিলেন। ডাকিনী পাহাড়ের অবস্থান একটি বিতর্কের বিষয়। শিব পুরাণ এবং কৌটি রুদ্র সংহিতা মতে ভিমাশঙ্কর (বা ভিমেশ্বর) ডাকিনী পাহাড়ে অবস্থিত। সেজন্য ভক্তরা পামহীর এই ধামকে দ্বাদশ জ্যোতিলিঙ্গ রূপে বিশ্বাস করেন। অনেকলোক পুণা শহরের কাছের ভিমাশঙ্কর ধামকেও দ্বাদশ জ্যোতিলিঙ্গ রূপে আরাধনা করেন। এই ধামে কোনো মন্দির দেখতে পাওয়া যায় না। বরঞ্চ এখানে একটি শিবলিঙ্গ এবং সেই শিবলিঙ্গের সামনে দিয়ে বয়ে থাকা একটি পার্বত্য ঝোরা দেখতে পাওয়া যায়। এই শিবলিঙ্গকে এখানে আরাধনা করা হয়। এই স্থানের প্রাকৃতিক সৌন্দর্য্য অতি মোহনীয়। শিব পুরাণে উল্লেখ থাকা মতে, লঙ্কেশ্বর রাবণ-এর ভাই কুম্ভকর্ণ পাতাল-এর রাজার পুত্রী কার্কতীকে বিয়ে করতে চান। রাবণ পাতাল যান এবং কুম্ভকর্ণকে রামের বিরুদ্ধে যুদ্ধে আমন্ত্রণ জানান। কিন্তু কুম্ভকর্ণ যতক্ষণ রাবণ তাঁকে কার্কতীর সাথে বিবাহে সম্মতি প্রদান না করেন, ততক্ষণ যুদ্ধে যেতে অসম্মত থাকেন। পরে নারদ মুনির উপদেশে রাবণ এই বিবাহে সম্মতি প্রদান করেন। বিয়ের পরে কার্কতীকে ছেড়ে কুম্ভকর্ণ যুদ্ধে রাওনা হয়। যুদ্ধে কুম্ভকর্ণর মৃত্যুর পরে কার্কতী কুম্ভকর্ণের পুত্রকে জন্ম দেন এবং এই পুত্রই ভিমাসুর নামে পরিচয় লাভ করে। পরে ভিমাসুর ভগবান ব্রহ্মার তপস্যা করে এবং তাঁর থেকে বর লাভ করে। বর লাভ করে ভিমাসুর ভগবান বিষ্ণুকে প্রত্যাহ্বান জানায় এবং যুদ্ধে আমন্ত্রণ করে। বিষ্ণু এই প্রত্যাহ্বানের প্রতি সম্মতি জানান এবং ভিমাসুরের সাথে যুদ্ধ করেন। ব্রহ্মার বরের মূল্য রাখতে এই যুদ্ধে বিষ্ণু পরাজয বরণ করেন। এরে পরে ভিমাসুর অহংকারী হয়ে পড়ে এবং বিভিন্ন রাজাকে বশ এবং বন্দী করা আরম্ভ করে। ভিমাসুর কামরূপ-এর রাজা প্রিয়ধর্মনকে (কামরূপেশ্বর) পরাজিত করে তাঁকে এবং তাঁর পত্নী দক্ষিণাদেবীকে কারারুদ্ধ করে রাখে। প্রিয়ধর্মন এবং তাঁর পত্নী শিবভক্ত ছিল এবং তাঁরা কারাগারেও শিবের আরাধনা করেছিল। ভিমাসুর তাঁদের আরাধনায় ব্যাঘাত ঘটাতে সৈনিক পাঠায়; কিন্তু শিবের ক্রোধে সকলে ভস্ম হয়েছিল। তখন ভিমাসুর প্রিয়ধর্মনকে নিধন করতে চায়। ভিমাসুর আরাধনায় মগ্ন প্রিয়ধর্মনকে আক্রমণ করে, কিন্তু তাঁর তরোয়াল গিয়ে প্রিয়ধর্মনের আরাধনা করা শিবলিঙ্গে আঘাত হানে। সাথে সাথে ভগবান শিবের ভিমাশঙ্কর রূপের আবির্ভাব ঘটে এবং তিনি ভিমাসুরকে বধ করেন। শিবের শরীরের ঘাম থেকে একটি নদীর সৃষ্টি হয় এবং ভক্তরা বর্তমানে এই ধামে বয়ে যাওয়া ঝোরাটিকে সেই নদী বলে বিশ্বাস করেন। এই ঘটনার পরে, যে স্থানে রাজা কামরূপেশ্বর শিবের আরাধনা করেছিলেন, সেই স্থান ভিমেশ্বর নামে পরিচিত হল। দেবতা এবং ভক্তদের অনুরোধে ভগবান শিব এই স্থানে ভিমাশঙ্কর নামে বিরাজ করতে সম্মত হন। তখন থেকে এই ধাম জ্যোতিলিঙ্গরূপে পূজিত হয়ে আসছে। এই ধাম গুয়াহাটি শহরের কেন্দ্র থেকে ১৩ কিমি দূরে অবস্থিত। ভিমেশ্বর ধামে যেতে গুয়াহাটির ৩৭ নং জাতীয় সড়ক থেকে পামহীর পিছনে যেতে হয়। গুয়াহাটি রাজ্য তথা দেশের অন্য অঞ্চলের সাথে পথ, রেল এবং বিমান যাতায়ত সুসংলগ্ন। শিব পুরাণ ২৮-৩১ অধ্যায়।  "The Assam Tribune: Shiva Ratri celebration at Bhimeswar dham"। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  টেমপ্লেট:Hindu Temples in Assam
মাঘনোয়া দ'ল

মাঘনোয়া দ’ল নারায়ণপুর-এর ফুলবাড়ি গাওঁতে অবস্থিত, একে ফুলবাড়ি দ’ল নামেও জানা যায়। পিচলা নদীর পূর্বে মাঘনোয়া বিলের পারে দ'লটি অবস্থিত। একসময় এটি শক্তির অধিষ্ঠাত্রী দেবী কালীর মুখ্য পূজন স্থল ছিল। আহোম রাজত্বে কয়েকজন স্বর্গদেবের এই স্থান দর্শন করার প্রমাণ পাওয়া য়ায়। মানের আক্রমণের সময় দোল এবং পূজারীরা এখান থেকে যাওয়ার সময় দ'লের মুখ্য প্রতিমা (বিগ্রহ) লুকিয়ে রাখা হয়েছিল কিন্তু এটি দ’লে পুনরায় ফিরে আসেনি। পরে কলাবাড়ি ঘর তৈরি করে প্রতিমাটি স্থাপন করা হয়। এটিই হল বর্তমানের বরকালিকা থান। মাঘনোয়া দ’লটির চারিদিকে প্রায় ৫ ফুট উঁচু ইটের বেড়া। দ'লে মিশে থাকা বুলনি ঘরের পারে প্রায় ১২৫ হাত দূরে ইটের বেড়ায় মিশে থাকা বাট চোরাসহ মন্দির প্রাঙ্গণে ঢুকতে একটি মাত্র দুয়ার আছে। ইটের গড়ের চারিদিকে একটি মাটির গড়। মাটির গড়ের মধ্যের আয়তন প্রায় ৩৩/১৫ লোচা। গড়ের দক্ষিণ পূর্ব চুকটি মাঘনোয়া বিলে মিশেছে। মাঘনোয়া বিলের আয়তন ৮৯/১৮ লোচা। দ’লটি আটকোণা এবং সম্মুখের গায়ে মিশে আছে বুলনি ঘর। দ’লটি মাটির তলায় কতটা মিশে গিয়েছে বলা শক্ত। বর্তমানে এটি ৩০ হাত সমান উঁচু। আটকোণা দ’লটির প্রত্যেক বাহুর বাইরের দিকের দৈর্ঘ্য ৯ হাত। দ’লটির বেড়ার সাতহাত উঁচুতে একটি কার্নিস আছে। কার্নিসের নিচ থেকে মাটিতে লাগা বেড়ার অংশের মধ্য ভাগ মৃদংগের মতো ফোলা। দ’লটির কার্নিসের নিচে প্রত্যেক বেড়ায় সারিতে পাঁচটি করে দুসারি মূর্তি লাগানো ছিল। বর্তমানে সেসব মূর্তি নাই এবং দ’লটির কলসিও নেই। দ'লের বেড়াগুলি সাতফুট মত উঁচু। বুলনি ঘর দৈর্ঘ্যে বার হাত, প্রস্থ নয় হাত এবং উঁচু প্রায় আট হাত। এর বেড়া প্রায় তিন ফুট উঁচু। দুইদিকের বেড়ায় চারটিকরে চাকি রাখা থাকে। বেড়ায় লাগানো তিনটি ভাঙা এবং আটটি ভাল মূর্তি এখানে তৈরি রাখা আছে। এই দ’লটি কে নির্মাণ করেছিলেন তার সংবাদ পাওয়া যায় না। ঘর এবং ইটের ঠাট দেখে এই দ’ল আহোম রাজারা নির্মাণ করেছিলেন বলা যায়। আনন্দ চন্দ্র আগরওয়ালা "কামরূপ তীর্থর বিবরণ" প্রবন্ধ (আবাহন ৫ম বছর) তে মাঘনোয়া দ'লের পারে বিভাণ্ডক মুনির আশ্রম আছে বলে লিখেছেন। ওবেদ চাবর বুরঞ্জীর মতে স্বর্গদেউ রাজেশ্বর সিংহ(১৭৫১-১৭৬৯)ই পিচলা নদীতে স্নান করে ফুলবাড়ি দেবালয়ে গোঁসানী সেবা করে ৪,০০০ তিরোতা এবং ছেলে মেয়েকে কাপড়, টাকা এবং সোনা দান করেন। সরকার এবং স্থানীয় বাসিন্দাদের অবহেলার জন্য দ’লটির প্রায়গুলি সামগ্রীর নষ্ট সাধন হয়েছে। এখনও প্রতিবছর পূজার জন্য অনেক ভক্তর এখানে আগমন ঘটে। কমবেশি পরিমাণে পর্যটকও দেখতে পাওয়া যায়। শিব শর্মার "বার বৈষ্ণবর স্থান নারায়ণপুর এবং মহাপুরুষ শ্রীশ্রীমাধবদেব সমন্বিতে এর সন্তসকল মহেশ্বর নেওগ- "পবিত্র আসাম" লখিমপুরের মাঘনোয়া দ'ল এবং বরকালিকা থান, লেখক: বিপুলচন্দ্র ভট্টাচার্য ওয়েব্যাক মেশিনে আর্কাইভকৃত ১৭ ডিসেম্বর ২০২০ তারিখে ওয়েবসাইট: নীলা চরাই ডট কম রুদ্রসিংহ ,রাজেশ্বর সিংহের কীর্তীচিহ্ন মাঘনোয়া দৌলর কিছু কথা, লেখক: নিরুপমা বরা ওয়েব্যাক মেশিনে আর্কাইভকৃত ৮ অক্টোবর ২০১৮ তারিখে, ওয়েবসাইট: অভিজ্ঞানম ডট কম টেমপ্লেট:আসামে হিন্দু মন্দির
শালবনী

শালবনী পশ্চিম মেদিনীপুর জেলার অন্তর্গত মেদিনীপুর সদর মহকুমার একটি সমষ্টি উন্নয়ন ব্লক। শালবনী ব্লক দশটি গ্রাম পঞ্চায়েত নিয়ে গঠিত, সেগুলো হচ্ছে বাঁকিবাঁধ, দেবগ্রাম, কাশিজোড়া, শাটপাতি, ভিমপুর, গড়মাল, লাল্গেড়িয়া, বিষ্ণুপুর, কর্ণগড় এবং শালবনী। এই ব্লকে কোনো নগর এলাকা নেই। শালবনী পুলিস স্টেশন এই ব্লকের দায়িত্ব পালন করে। শালবনী এই ব্লকের সদরদপ্তর। মেদনীপুর শহর থেকে মাত্র ২২ কিমি দুরত্বে এই ব্লক ও গ্রামের অবস্থান। এর উত্তর দিকে চন্দ্রকোনা রোড, দক্ষিণে মেদিনীপুর, পুর্বে কেশপুর, পশ্চিমে ঝাড়গ্রাম। সড়ক পথ ও রেলপথ যোগাযোগের এই দুই সুবিধা এখানে আছে। দ্বিতীয় বিশ্বযুদ্ধের সময় রয়াল এয়ার ফোর্সের বিমান ঘাঁটি ছিল এখানে। রাজীব গান্ধী প্রাধান মন্ত্রী থাকার সময় এই পরিত্যাক্ত বিমান ঘাঁটি তে নোট মুদ্রণ ছাপাখানা গড়ে তোলার পরিকল্পনা নেন। বর্তমানে সেটি ভারতীয় নোট উৎপাদনের একটি মুখ্য ছাপাখানা। ঝাড়গ্রাম লোকসভার অন্তর্গত শালবনী। বর্তমান শালবনী বিধানসভার বিধায়ক মাননীয় শ্রীকান্ত মাহাত মহাশয়, তিনি তৃনমুল কংগ্রেস রাজনৈতিক দলের সদস্য। ২০১১ এর বিধানসভা নির্বাচনে জিতে তিনি এইবার প্রথমবারের জন্য বিধায়ক হয়েছেন। এর আগে শ্রী খগেন্দ্রনাথ মাহাত মহাশয় (সি পি আই এম দলের) ১৯৯৬ ও ২০০১, ২০০৬ এর বিধানসভা নির্বাচনে জিতে বিধায়ক হয়েছিলেন। তার আগে বিধায়ক ছিলেন স্বর্গীয় সুন্দর হাজরা (সি.পি.আই (এম)) মহাশয়। ১৯৭৭, ১৯৮২, ১৯৮৭ ও ১৯৯১ বিধানসভা নির্বাচনে জিতে তিনি চারবার বিধায়ক হয়েছিলেন। বিরোধী রাজনৈতিক দল সি পি আই (এম) ই মুখ্য এছাড়া কিছু পরিমাণে ঝাড়খণ্ড মুক্তি মোর্চার অস্তিত্ব চোখে পড়ে। শালবনী জঙ্গল বেষ্টিত আর এই জঙ্গলে মাওবাদী দের উপস্থিতি উপেক্ষা করার মত নয়। শালবনী ব্লকের প্রতন্ত গ্রাম গুলিতে এদের প্রভাব বেশ ভালো। এখানকার অর্থনীতি মুলত কৃষি নির্ভর। মধ্যবিত্ত ও নিম্ন মধ্যবিত্ত মানুষের বসবাসই বেশি। বেশ কিছু কারখানা শালবনী ব্লকের মধ্যে গড়ে ওঠায় মুলত কৃষি নির্ভর এই গ্রামটি উন্নতির দিকে অগ্রসর হচ্ছে। শালবনী থেকে মাত্র কিছু দূরে ভিসাকা এসবেস্টস কারখানা। শালবনী নোট প্রেস এখানকার অর্থনৈতিক উন্নতিতে অনেক সহায়ক হয়েছে। ২০০৭ এর ১লা জানুয়ারী পশ্চিম বঙ্গ সরকারের সাথে জিন্দাল গোষ্টীর ১০মিলিয়ন টন ক্ষমতা বিশিষ্ট একটি ইস্পাত কারখানা গড়ে তোলার চুক্তি হয় যার কাজ অগ্রসর হচ্ছে। শালবনীর অদূরে গোদাপিয়াশালে ডালমিয়া গ্রুপ এর সিমেন্ট কারখানা গড়ে উঠেছে। শালবনী তে মাওবাদী দমনের জন্য CRPF এর COBRA বাহিনীর প্রশিক্ষন কেন্দ্র আছে। শালবনীর উপর দিয়ে বয়ে যাওয়া তমাল নদী ও কংসাবতী সেচ বিভাগের দুটি কানাল এখান কার কৃষিকাজে অনেক সহায়তা করে। "Directory of District, Sub division, Panchayat Samiti/ Block and Gram Panchayats in West Bengal, March 2008"। West Bengal। National Informatics Centre, India। ২০০৮-০৩-১৯। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১২-২৪।  "District Wise List of Statutory Towns( Municipal Corporation,Municipality,Notified Area and Cantonment Board) , Census Towns and Outgrowths, West Bengal, 2001"। Census of India, Directorate of Census Operations, West Bengal। সংগ্রহের তারিখ ২০০৮-১২-২৪।  "List of Districts/C.D.Blocks/ Police Stations with Code No., Number of G.Ps and Number of Mouzas"। Census of India, Directorate of Census Operations, West Bengal। সংগ্রহের তারিখ ২০০৮-১২-২৪।  "Contact details of Block Development Officers"। Paschim Medinipur district। Panchayats and Rural Development Department, Government of West Bengal। সংগ্রহের তারিখ ২০০৮-১২-২৭। [স্থায়ীভাবে অকার্যকর সংযোগ]
খেউন রৌণ মাই ক্ব

খেউন রৌণ মাই ক্ব' (ইংরেজি: Kheun Rwan Mai Kwa' or Singarigharutha) বা সিঙ্গাড়ীঘরুথা হল মধ্যযুগীয় আসামে রাজত্বকারী আহোম রাজ্য-এর চাওফার ঐতিহাসিক রাজ্যভিষেক অনুষ্ঠান। আহোম শাসনের সময় এই অনুষ্ঠান বিশেষ রাজকীয় মর্য্যাদা লাভ করেছিল। সেইসময় আহোম রাজকুমার এই অনুষ্ঠান ছাড়া রাজকীয়ভাবে মর্যাদা লাভ করত না বলে প্রতিটি চাওফা এই প্রথাটির মধ্য দিয়ে শাসন ভার গ্রহণ করতেন। কিন্তু অনুষ্ঠানটি অনেক ব্যয়বহুল ছিল এবং সেইজন্য এই অনুষ্ঠান করায় যথেষ্ট সময়ের প্রয়োজন হত এবং দেশে আর্থিক সংকটে এই অনুষ্ঠান অনেকসময় স্থগিত রাখতেও হয়েছিল। "খেউন রৌণ মাই ক্ব" অনুষ্ঠানটি প্রথম আহোম চাওফা চুদাংফা দ্বারা অনুষ্ঠিত হয়। চুদাংফা ১৩৯৭ খ্রিস্টাব্দে চাওফা হন। তিনি রাজধানী চরাইদেউর থেকে চরগুয়াতে সরান। নতুন রাজধানীতে চাওফা চুদাংফা উৎসব অনুষ্ঠিত করেছিলেন। এই প্রথা আহোমদের পূর্বপুরুষ দেবতা ফুরা লেংডনের আদেশ মতে পালন করে আসা হয়। এবং সেইসময় থেকেই প্রতিজন চাওফাই এই অনুষ্ঠানটি পালন করে আসছেন। এই অনুষ্ঠানটিতে চাওফারা চিঙ্গাড়ী গাছের কাঠামো তৈরি করে সেখানে অনুষ্ঠিত করতেন সেজন্য একে সিঙ্গাড়ীঘরুথা বলা হয়। প্রায় সমস্ত আহোম চাওফাই চরাইদেউতে এই অনুষ্ঠান করতেন কারণ চাওলুংদেররা স্থায়ী রাজধানী সেখানে করেছিলেন। এই অনুষ্ঠানটি আহোমদের পরম্পরাগত আহোম ধর্মের পূজারীরা করেন এবং উপযুক্ত দিন বার মঙ্গল চান। অনুষ্ঠানটি অনুষ্ঠিত করার দিন একটি মস্ত হাতীতে চোমফাক পরে চাওঁফা ওঠেন এবং জ্যেষ্ঠ রাণী আই কুঁয়রীকে একটি মাইকী হাতীতে উস্থান চরাইদেও অভিমুখে রাওনা হন। তারপর রাজদম্পত্তি হাল পাটঘরে উপস্থিত হয়ে মলুঙদের দ্বারা ঙি পুলকের পবিত্র জল ছেটান। কিছু আহোম পুথির মতে সেই মলুঙ দুজন একই বংশের যাদের এই কাজের জন্য রাখা হত। জল ছেটানোর পর মলুঙদের সোনা রূপার অনেক দামী উপহার দেওয়া হত। তারপরে কিছু সময় রাজধানী থেকে দূরে যেতেন যাতে সকল অসূয়া অমঙ্গল সেখান থেকে চলে যায়। আহোম (Gogoi 2011) Barbaruah Hiteswar Ahomar-Din or A History of Assam under the Ahoms 1981 page 412 Gait E.A. A History of Assam 1926 page 235 Barbaruah Hiteswar Ahomar-Din or A History of Assam under the Ahoms 1981 page 413
শ্রীশ্রী মাধব থান

শ্রীশ্রী মাধব থান আসাম-এর একটি ধর্মস্থান। এটি নগাওঁ জেলা-এর কামপুর শহর থেকে প্রায় ১২ কি.মি. দক্ষিণে মাধবপারা পাহাড়ের কাছে লাংপি (কার্বি), চীনা বা বরাপানী নদীর পারে অবস্থিত। কিংবদন্তিমতে এই স্থানে শ্রীকৃষ্ণ (মাধব) এবং অর্জুনে এবার জিরণি নিয়েছিল। এই থান প্রকৃততে চারিটি থানের কেন্দ্র - মাধব থান, বিষ্ণু থান, গণেশ থান এবং শিব থান। কামপুর-বৈঠালাংছ' সংযোগী গড়কাপ্তানী পথের মাধ্যমে থান পর্যন্ত যাতায়াতর সুবিধা আছে। ইতিহাস অনুসারে মহাভারতত উল্লেখায় কুরুক্ষেত্র যুদ্ধ-এর পর পঞ্চ-পাণ্ডবে অশ্বমেধ যজ্ঞ করে নিজেদের ক্ষমতা প্রতিপন্ন করতে যজ্ঞের ঘোড়া ছেড়েছিলেন। সেই যজ্ঞের ঘোড়া এসে প্রমীলা রাজ্যে প্রবেশ করায়, প্রমীলা রাজ্যের রানী প্রমীলা ঘোড়া আবদ্ধ করেছিলেন। ফলে অর্জুন ঘোড়া ছেড়ে দিতে বলায় রানী প্রমীলা অরাজি হন। এবং কোনোভাবেই ঘোড়া আনতে না পেরে অর্জুন তাঁর সখা মাধবে(কৃষ্ণ)র পরামর্শমত মাধব নিজে এসে প্রমীলা রাজ্যের পূর্ব প্রান্তে থাকা বরপানী নদীর পারের পাহাড়ে বসে দুয়ারে যুদ্ধের মীমাংসা করে দিয়ে, প্রমীলা-অর্জুনের মিলন ঘটিয়ে যুদ্ধের ঘোড়া উন্মুক্ত করেছিলেন। মাধব এসে যে স্থানে বিশ্রাম নিয়ে প্রমীলা-অর্জুনের বিবাদের মীমাংসা করে দুজনের মিলন ঘটিয়েছিলেন সেই স্থান পরবর্তীকালে মাধব থান এবং পাহাড়টি মাধব পাহাড় হয় বলে জনশ্রুতি আছে। অন্য এক কিংবদন্তি মতে, সত্যযুগে অগস্ত্য মুনি দক্ষিণাপথে এবং সমসাময়িক “বিদেঘ্ মাধব” পূর্ব দিকে হিন্দুধর্ম প্রচার করেছিলেন। বিদেঘ্ মাধব এসে পূর্বদেশের চীন বা বরপানী নদীর পারে যে পাহাড়ে আশ্রম করে আর্য্যধর্ম প্রসারে মনোনিবেশ করেছিলেন সেই স্থানই পরে মাধব পারা নামে পরিচিত হয়। বর্তমানের লংকা অঞ্চলটিকে ডিমাছা কাছাড়িরা “ডেমব্রা” বা “ডেমেরা” বলে। এই ডেমেরা অঞ্চলে রাজত্ব করা “বরাহু বিষ্ণু”র সেবক মহামানিক্য বা মহামানিফা রাজা উত্তর-পূর্ব ভারত-এর সংযোগী “ব্যাপক অসমীয়া ভাষা”য় বাল্মিকীর সংস্কৃত “রামায়ণ”টি মাধব কন্দলীর দ্বারা অনুবাদ করিয়েছিলেন। এই মাধব পাহাড়ের নিম্নে আশ্রম করে তিনি রামায়ণের অনুবাদ করেছিলেন বলেও জনশ্রুতি আছে। সুবোধ চন্দ্র মজুমদার সম্পাদিত “কাশীদাশী মহাভারত”য়ে প্রমীলা রাজ্যের উল্লেখ আছে (পৃঃ ৯৮১)। এই প্রমীলা রাজ্যই বর্তমানের মাধবপারার সমীপবর্তী “প্রমীলা” অঞ্চল বলে কিংবদন্তি আছে। ভগবান মাধব (শ্রীকৃষ্ণ) এবং অর্জুনের বিশ্রাম নেওয়া স্থানই পরবর্তীকালে মাধব (শ্রীকৃষ্ণ) থান গড়ে উঠেছিল বলে জনশ্রুতি আছে। শ্রী শ্রী মাধব থানের ইতিবৃত্তর থেকে সংগ্রহিত শ্রী খগের্শ্বর বরা সম্পাদিত 'প্রমীলা' আলোচনীত কামপুর
বুঢ়ীগোঁসানী দেবালয়

বুঢ়ীগোঁসানী দেবালয় যোরহাট শহরের মধ্যভাগে গড় আলির পূর্বে অবস্থিত এক শাক্ত মন্দির। ১৭০৮ সালে আহোম স্বর্গদেউ রুদ্রসিংহই জয়ন্তীয়া রাজ্য থেকে গোঁসানীর বিগ্রহ এনে গড়গাঁওয়ে স্থাপন করেছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্য-এর রাজধানী পরিবর্তন হওয়ায় পরে এই দেবালয় বর্তমান স্থানে স্থাপিত করা হয়। মন্দিরে থাকা মূর্তিটি দুর্গা দেবীর। আগের সময়ে বুঢ়ীগোঁসানী দেবালয় "বরপূজাঘর দ'ল" বলেও পরিচিত ছিল। ১৭০৮ সালে জয়ন্তীয়া রাজা রামসিংহ কাছাড়ি রাজা তাম্রধ্বজকে হারিয়ে আহোম রাজার বশ্যতা অস্বীকার করেন। তখন আহোম স্বর্গদেউ রুদ্রসিংহ‍ জয়ন্তীয়া রাজাকে আক্রমণ করে পরাস্ত করেন। জয়ন্তীয়া রাজ্য দমন করার সময় সেই রাজ্যের অন্যান্য উপঢৌকনের সাথে বুঢ়ী গোঁসানীর মূর্তি এবং যোনিকে স্বর্গদেব গড়গাঁতে আনার ইচ্ছাপ্রকাশ করেন। তখন জয়ন্তীয়া রাজ-পরিবার শাক্ত ছিল এবং জয়ন্তীয়া গোঁসানী জাগ্রত বলে সর্বসাধারণ বিশ্বাস করত। জয়ন্তেশ্বরী দেবীকে আহোম রাজ্যে আনতে আহোম সেনার মধ্যে হেনো নানা রূপে দেখা দিল। তারপরে আহোম সেনাপতিকে দেবী স্বপ্নে দেখা দিয়ে বলেন যে তিনি সেই দেশ ছেড়ে যেতে চান না এবং আহোমরা মূর্তি নিতে চাইলে বুঢ়ী নদীর কানে থাকা গোঁসানীর মূর্তি এবং যোনি নিতে পারেন। এই স্বপ্নের পরে আহোম সেনাপতি বুঢ়ী নদীর কান থেকে দেবীর মূর্তি এনে স্বর্গদেউকে দেন। বুঢ়ী নদীর কান থেকে আনার জন্যই এই মূর্তিকে "বুঢ়ীগোঁসানী" বলা হয় বলে অনুমান করা হয়। জয়ন্তীয়ার থেকে গোঁসানীকে আনতে সাথে পূজারী সনাতনকে আনা হয়েছিল। বর্তমানের পূজারীরা সেই সনাতনেরই সন্তান-সন্ততি। স্বর্গদেব তাঁদের "পূজাঘরীয়া বরুয়া" উপাধিতে সম্মানিত করেছিলেন। স্বর্গদেউ রাজধানী থেকে কোনো কারণে বাইরে গেলে পূজারী গোঁসানীকে সাথে নিয়ে গিয়েছিলেন। গড়গাঁও থেকে রংপুর এবং রংপুর থেকে যোরহাটে আহোম রাজ্যের রাজধানী তুলে আনার সময় বুঢ়ী গোঁসানীকেও যোরহাটে নিয়ে আসা হয়। এই দেবালয় বর্তমানে যোরহাট শহরের গড় আলির পূর্বে দেবালয় পথে স্থাপিত। দেবালয়ে থাকা সোনারূপার ছত্র, ফুল, কোষা-অর্ঘ, তামা, বলিকাটা দা ইত্যাদিতে ওজন এবং কখন সেগুলি তৈরি করে দিয়েছিলেন তা সকল স্বর্গদেউ চন্দ্রকান্ত সিংহ-এর নামে লিখে রাখা হয়েছিল। যোরহাটে রাজধানী আনার পরে মরাণ এবং মানের উপদ্রবে আহোমরা বুঢ়ী গোঁসানীর দ'ল তৈরি করতে পারলেন না। কালক্রমে দেবালয়ের মাটি-বাড়ি এবং সেবায়তের তামার ফলকটিও হারাল। সেইজন্যই ব্রিটিশদের সময়ে এই দেউল কোনো সাহায্য পায়নি। পুরন্দর সিংহ‍ বর্তমানের দেবালয় থাকার স্থানে খড়ের ঘর তৈরি করে পূজার ব্যবস্থা করে দিয়েছিলেন। রায় বাহাদুর রাধাকান্ত সিংহ সরকারের কাছে লেখালিখি করে জমিটি দেওয়ান এবং কর রেহাই করান। নাগরিকদের অবদানে তৈরি টিনের ঘরটি বড় ভূমিকম্পে নষ্ট হওয়ায় পরে বর্তমানের ঘরটি তৈরি হয়। পূজারীদের মতে মূর্তিটি দেবী দুর্গার। গোঁসানীর দৈনিক পূজার্চনা করা হয়। দেবীকে আবাহন এবং স্নানের সময় পূজাঘরে কাউকে ঢুকতে দেওয়া হয় না। আহোম রাজ্য গেলে নাগরিকরা দৈনিক পূজার নৈবেদ্য ইত্যাদি দিত। আজকালও নাগরিকদের দানে পূজার ব্যবস্থা করা হয়। পুরানো সময়ে গোঁসানীকে দৈনিক পূজা করে পূজার নির্মালি এবং হোমের ফোটা পূজারীকে স্বর্গদেউকে দিতে হত। নির্মালির সাথে পূজারী বড়ো একটি শরাইতে বলিকাটা ছাগলও প্রসাদ স্বরূপ দিতেন। মন্দিরটিতে প্রতিবছর দুর্গা পূজা এবং শিব পূজা ধুমধামের সাথে আয়োজন করা হয়। সম্পাদনা: ড০ মহেশ্বর নেওগ (২০০৪)। পবিত্র আসাম। গুয়াহাটি: আসাম সাহিত্য সভা। পৃষ্ঠা ৬৮–৭০।  হিন্দুধর্ম প্রবেশদ্বার উইকিমিডিয়া কমন্সে বুঢ়ীগোঁসানী দেবালয় সংক্রান্ত মিডিয়া রয়েছে।
ব্যাঁটরা

বান্ত্রা ভারতের পশ্চিমবঙ্গ রাজ্যের দক্ষিণ ২৪ পরগনা জেলার বারুইপুর মহকুমার জয়নগর ১ সমষ্টি উন্নয়ন ব্লকের জয়নগর থানার অন্তর্গত একটি গ্রাম। বান্ত্রা ২২°১২′১৭″ উত্তর ৮৮°৩০′৫৫″ পূর্ব﻿ / ﻿২২.২০৪৮° উত্তর ৮৮.৫১৫৪° পূর্ব﻿ / 22.2048; 88.5154-এ অবস্থিত। সমুদ্র সমতল হতে এর গড় উচ্চতা হল ৮ মিটার (২৬ ফুট)। ২০১১ সালের আদমশুমারি অনুসারে বান্ত্রার মোট জনসংখ্যা হল ১২,৫০৮ জন। "Census of India"। District-wise list of stautory towns। আদমশুমারি পরিচালনা অধিদপ্তর, পশ্চিমবঙ্গ। ২০০৭-০৮-০৯ তারিখে মূল থেকে আর্কাইভ করা। সংগ্রহের তারিখ ২০০৭-০৯-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)